### | | | | --- | --- | | | | | --- | | **Teknik- og Miljøudvalget** 7. april 2016 Sagsnr. 710-2013-78019 Dok.nr. 710-2015-163101 Zara Overgaard | | 40.                 Vedtagelse af Helhedsplan for centerområde i [adresse] - Åbent

###

|  |  |
| --- | --- |
| Tidl. politisk behandling | BY, 28.04.15, pkt. 54 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til det endelige indhold i ”Helhedsplan for centerområde i [adresse]” og vurdere
høringssvar.

Helhedsplanen giver et samlet
overblik over, hvordan centerområdet i [adresse] kan udvikles. Planen angiver en
række overordnede principper for placering, omfang og arkitektonisk retning af
fremtidigt byggeri, anvendelse af bebyggelse, udformning af parkeringspladser
og fastlæggelse af områdets trafikale og grønne strukturer.

Annemette Frederiksen har været
fremlagt i offentlig høring i perioden 4. maj til 1. juni 2015. I
høringsperioden er der indkommet høringssvar fra en nabo til området for
helhedsplanen og [adresse].

Høringssvarene
er beskrevet i ”Notat med vurdering af høringssvar efter den offentlige
høringsperiode i maj 2015”. Heraf fremgår Teknik og Kulturs kommentarer og
indstilling til høringssvarene.

**Supplerende naboorienteringer
februar 2016**

Teknik og Kultur har 2. februar
2016 holdt to orienteringsmøder. Et med naboerne til butiks- og boligprojektet
nord for Skolevej og et med repræsentanter for naboerne til boligprojektet på
[adresse] 1. Søften Landsbyråd var repræsenteret på begge møder.

På orienteringsmøderne
præsenterede projektudviklerne deres projekter og drøftede dem med naboerne.
Efterfølgende havde naboerne mulighed for at indsende deres skriftlige
bemærkninger til Teknik og Kultur.

I høringsperioden er der
indkommet høringssvar fra [adresse], fem beboere langs [adresse]Skolevej
og to beboere i Aneskilde.

Høringssvarene er beskrevet i
”Notat med vurdering af høringssvar efter supplerende naboorienteringer i
februar 2016 vedrørende Helhedsplan for centerområde i [adresse]”. Heraf fremgår også
Teknik og Kulturs kommentarer og indstilling til høringssvarene samt
illustrationer af de to projekter.

Referater fra de to
orienteringsmøder for butiks- og boligprojektet, der refereres til i
høringssvarene, fremgår af bilaget ”Høringssvar efter naboorientering i februar
2016 og opsamling på møder”.

**VURDERING**

Helhedsplanen er en dispositionsplan for centerområdets fremtidige
udvikling. Planen har ingen selvstændig juridisk betydning. Den kan danne
grundlag for og sikre sammenhæng mellem fremtidige byggeprojekter og
disponering af parkeringsarealer og byrum i de lokalplaner, der skal udarbejdes
for kommende projekter.

I den offentlige høringsperiode i maj 2015 indkom der to
høringssvar. Høringssvarene omhandler indretning af grunden til dagligvarebutik,
herunder placering af varegård og støjgener som følge af vareindlevering mv.

Desuden giver høringssvarene udtryk for bekymringer i
forhold til trafiksikkerheden i forbindelse med tung trafik til dagligvarebutikkerne
og trafikken i [adresse] generelt.

Indsigelserne tages med i det videre arbejde med
lokalplanlægning og trafikplanlægningen i [adresse].

Teknik og Kultur har siden den
offentlige høring i maj 2015 været i dialog med to projektudviklere om to
konkrete byggerier - henholdsvis et butiks- og boligprojekt nord for Skolevej,
på [adresse], 4 og 6, og et boligprojekt på [adresse] 1 syd for Skolevej.
Projekterne er blevet konkretiseret og foreslås indarbejdet i den endelige
helhedsplan, således at illustrationsplanen viser principperne for indretningen
af arealerne med de to konkrete projekter.

Nord for Skolevej flyttes
byggefeltet til butikken mod nord og byggefeltet langs [adresse] erstattes af et
byggefelt til boliger langs Skolevej. Antallet af boliger er ikke endeligt
fastlagt, men det forventes at ligge mellem seks og otte.

Boligbyggeriet på [adresse] 1
vejbetjenes over Rema 1000’s parkeringsplads og får egen parkeringsplads i
overensstemmelse med lokalplan nr. 150 og ikke fra Aneskilde, som der blev lagt
op til i forslaget til helhedsplanen.

I den supplerende nabohøring i februar 2016 er der
indkommet seks bemærkninger til butiks- og boligprojektet nord for Skolevej,
hvor alle naboer og [adresse] har indsendt stort set enslydende
bemærkninger.

Til boligprojektet på [adresse] er der indkommet tre
bemærkninger, to fra mødedeltagerne og en fra [adresse].

Høringssvarene giver ikke anledning til yderligere
ændringer i helhedsplanen. Indsigelserne tages med i det videre arbejde med
lokalplanlægning for butiks- og boligprojektet nord for Skolevej og
byggeprojektet på [adresse] 1.

**ØKONOMI**

Helhedsplanen for centerområdet i [adresse] har ingen direkte
økonomiske konsekvenser for Favrskov Kommune. Udgifterne til planens
realisering vil indgå i de enkelte byggeprojekter. Hvis det i forbindelse med letbanens
nærmere projektering viser sig, at der skal etableres stitunnel under eller en
stibro over [adresse], vil udgifterne hertil skulle indgå som en del af
letbanens samlede økonomi.

**INDDRAGELSE**

Forslag til helhedsplan for centerområdet i [adresse] har været
fremlagt i perioden 4. maj til 1. juni 2015.

11. maj 2015 blev helhedsplanen præsenteret på et borgermøde
i [adresse].

Teknik og Kultur har 2. februar 2016 holdt orienteringsmøder
med [adresse], og naboerne til de to konkrete projekter. Efterfølgende
har naboer og [adresse] haft mulighed for at komme med deres skriftlige
bemærkninger frem til 12. februar 2016.

**INDSTILLING**

Direktøren for Teknik og Kultur indstiller til Byrådet:

1. At
”Helhedsplan for centerområde i [adresse]” godkendes med revideret
illustrationsplan dateret 25. februar 2016, der er tilpasset de to konkrete
projekter for butiks- og boligprojektet nord for Skolevej og boligprojekt på
[adresse] samt redaktionelle ændringer i afsnittet om helhedsplanens indhold.

**BESLUTNING**

**Bilag**

|  |  |
| --- | --- |
| Oprindeligt forslag til "Helhedsplan for centerområde i [adresse]", høringsgrundlag | 710-2015-92200 |
| Revideret situationsplan 25. februar 2016 | 710-2016-128725 |
| Notat med vurdering af høringssvar efter den offentlig høringsperiode i maj 2015 | 710-2015-163204 |
| Høringssvar efter den offentlige høringsperiode i maj 2015 | 710-2016-119136 |
| Notat med vurdering af høringssvar efter supplerende naboorienteringer i februar 2016 vedrørende Helhedsplan for centerområde i [adresse] | 710-2016-95225 |
| Høringssvar efter naboorientering i februar 2016 og opsamling på møder | 710-2016-104724 |